Source: http://www.bihon.ro/csm-oradea-s-a-distantat-categoric-in-repriza-a-doua/1339776
Timestamp: 2017-11-20 21:15:54+00:00

Document:
CSM Oradea s-a distantat categoric in repriza a doua - BIHON
CSM Oradea s-a distantat categoric in repriza a doua
la	2. octombrie 2013 19:11
Handbaliştii orădeni au trecut cu brio de cel de-al doilea examen dificil din turul de campionat, învingând detaşat formaţia HC Argeş, scor 27-19.
Partida a contat pentru etapa a III-a Seriei B din Divizia A de handbal masculin şi a oferit un spectacol agreabil. Piteştenii au oferit o replică viguroasă şi s-au menţinut aproape pe tabela de marcaj pe parcursul primei reprize. Orădenii au condus la pauză cu 14-11, dar oaspeţii au egalat în debutul mitanului secund, scoruri 14-14 (’35), 17-17 (’41). Gazdele au accelerat ritmul în ultimul sfert de oră, pe fondul unui joc de calitate remarcabilă. Prestaţia bună din faza de apărare şi reuşitele din atac le-au permis orădenilor să se distanţeze irezistibil spre final, câştigând meciul la o diferenţă confortabilă.
„Sunt mulţumit de jocul echipei. Am exersat această apărare agresivă timp de două săptămâni şi mă bucur că băieţii au respectat ceea ce am stabilit la antrenamente. Am jucat bine şi în atac, chiar dacă am intrat mai greu în joc la începutul ambelor reprize. Sper să câştigăm şi meciul de la Cluj, pentru a ne detaşa în clasament”, ne-a declarat antrenorul Sebastian Tudor. Etapa viitoare, CSM Oradea av juca duminică în deplasare cu U Transilvania Cluj-Napoca.
Arena „Amtonio Alexe”
CSM Oradea – HC Argeş Piteşti 27-19 (14-11)
CSM Oradea: Bistean, Gale – portari; Cântec 3, Matei, Iştoc 4, R. Radu, Nemenco, Macovei 3, Al. Farcaş 4, R. Farcaş 3, Ţirban, Vl. Avram 3, Babici 5, Drăgan, Banciu, Amihăesi 2. Antrenor: Sebastian Tudor
HC Argeş: Drenceanu, Ioniţă – portari; Marinescu 4, Fl. Radu, Arbone 5, Mihalache, Musteaţă, Cadar 4, Ioniţă, Mateoniu, Dragomir 1, Roauă, Mărgărit 3, A. Avram Mureşan 2. Antrenori: Titel Răduţă, Georgianos Macri
Arbitri: Adrian Nacu, Adrian Rucoi (ambii din Târgu Mureş)
Taguri: csm oradea, handbal masculin, hc arges
Antrenorul CSM Oradea: „Ne apropiem tot mai mult de Cupa României”

References: CSM 
 CSM 

CSM 

CSM 
 csm 
 CSM